|  |  |  |
| --- | --- | --- |
|  |  | |
| **Naziv obveznika:** | | Muzej grada Šibenika | |
| **Broj RKP-a:** | | 33771 | |
| **Sjedište obveznika:** | | Šibenik | |
| **Matični broj:** | | 3019594 | |
| **Adresa sjedišta obveznika:** | | Gradska vrata 3 | |
| **OIB:** | | 35703758632 | |
| **Pravno ustrojbeni oblik:** | | 30 - Ustanova | |
| **Razina:** | | 21 - Proračunski korisnik proračuna JLP(R)S | |
| **Razdjel:** | | **-** | |
| **Funkcijska oznaka:** | | 0820 - Službe kulture | |
| **Šifra djelatnosti: prema NKD-u 2007:** | | 9102 - Djelatnost muzej | |
| **Šifra županije:** | | 15 – Šibensko-kninska županija | |
| **Šifra općine/grada:** | | 444 – Grad Šibenik | |
| **Odgovorna osoba:** | | mr. sc. Željko Krnčević, ravnatelj | |
|  |  | |

**BILJEŠKE**

**UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2022. GODINE**

Prema čl. 105. Zakona o proračunu (Nar. nov., br. 144/21.) i Pravilniku o financijskom izvještavanju u proračunskom računovodstvu (Nar. nov., 37/22.).

Muzej grada Šibenika je ustanova u kulturi, proračunski korisnik Grada Šibenika koji posluje prema Zakonu o muzejima (Nar. nov., br. 61/18 i 98/19); Statutu Muzeja grada Šibenika (12.04.2017., Ur. broj: 152-1/17 – pročišćeni tekst), Izmjenama i dopunama Statuta Muzeja grada Šibenika te drugim pravnim aktima važnim za poslovanje ustanove.

Odgovorna osoba proračunskog korisnika je ravnatelj Muzeja grada Šibenika mr. sc. Željko Krnčević, muzejski savjetnik.

Odgovorna osoba za sastavljanje financijskih izvještaja je voditeljica Financijsko-računovodstvene službe Muzeja grada Šibenika Marina Filipović-Grčić.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

**Šifra 6** **– Prihodi poslovanja**

Prihodi poslovanja nisu se značajno promijenili u odnosu na izvještajno razdoblje prethodne godine.

Povećanje iznosi 2,1%.

**Šifra 6361** – Tekuće pomoći proračunskim korisnicima iz proračuna koji im nije nadležan

Povećanje prihoda za 24,1% odnosi se na uplaćene prihode za sedam odobrenih programa Ministarstva kulture i medija, ukupno u višem iznosu od prethodnog izvještajnog razdoblja za 48.000,00 kn te na uplaćene prihode od Općine Tisno u iznosu od 10.000,00 kn.

**Šifra 652** – Prihodi po posebnim propisima

Ukupno povećanje iznosi 758,4% .

Uplatom Merkur osiguranja d.d. u iznosu od 56.622,20 kn, za štetu uzrokovanu poplavom u Stalnom postavu uslijed grmljavinskog nevremena, značajno su se povećali prihodi u odnosu na izvještajno razdoblje prethodne godine. Uvećani su i prihodi od prodanih ulaznica za Stalni postav povećanim interesom posjetitelja zbog ukinutih epidemioloških mjera. Tako su prihodi u prošloj godini iznosili 9.640,00 kn, a u tekućem izvještajnom razdoblju 26.125,00 kn.

**Šifra 6614** – Prihodi od prodaje proizvoda i robe

U izvještajnom razdoblju povećani su prihodi od prodaje proizvoda i robe za 269,5% u Suvenirnici Stalnog postava zbog obogaćene ponude suvenira i edicija te povećanog interesa i broja posjetitelja uslijed ukinutih epidemioloških mjera.

**Šifra 6615** – Prihodi od pruženih usluga

Povećanje od 5% u odnosu na prethodno izvještajno razdoblje odnosi se na bolju naplatu dospjelih potraživanja od zakupa poslovnog prostora za caffe bar.

**Šifra 6712** – Prihodi iz nadležnog proračuna za financiranje rashoda za nabavu nefinancijske imovine

Smanjenje prihoda u odnosu na izvještajno razdoblje prethodne godine iznosi 69,7% i odnosi se na prošlogodišnju nabavu kotla za lož ulje, tri računala, muzejski usisavač te opremu za Muzejski depo.

**Šifra 3** **– Rashodi poslovanja**

Ukupni rashodi poslovanja ostali su na razini prethodnog izvještajnog razdoblja.

**Šifra 31** – Rashodi za zaposlene

Povećani ukupni rashodi za zaposlene za 13,9% odnose se na plaće i doprinose za zaposlene zbog povratka dvije djelatnice s porodiljnog dopusta; povećane potrebe za prekovremenim radom zbog radnih zadataka koje je trebalo obaviti u kratkom vremenu zbog zakonskog roka; zbog isplate dvije jubilarne nagrade; uvedene novčane paušalne naknade za podmirivanje troškova prehrane radnika te obveze obračuna doprinosa za novouposlenog djelatnika mlađeg od 30 godina za kojeg u razdoblju od 5 godina nismo imali obvezu obračunavanja doprinosa.

**Šifra 32** – Materijalni rashodi

Niži su za 17% u odnosu na izvještajno razdoblje prethodne godine, a najvećim dijelom smanjenje se odnosi na rashode za intelektualne i osobne usluge zbog smanjenog angažmana vanjskih suradnika, u okviru odobrenih sredstava u financijskom planu.

**Šifra 3211 –** Službena putovanja

Povećanje za 319,5% u odnosu na izvještajno razdoblje prethodne godine odnosi se na povećane potrebe putovanja kustosa i ravnatelja zbog organizacije izložbi, međunarodne suradnje i sudjelovanja na studijskom putovanju.

**Šifra 3212** – Naknade za prijevoz, rad na terenu i odvojeni život

Povećanje od 17,9% odnosi se na naknade za prijevoz zbog povratka dviju djelatnica s porodiljnog dopusta, zbog prošlogodišnje potrebe za radom od kuće čime se naknade za prijevoz za tri djelatnice nisu isplaćivale te zbog angažmana arheologa za rad na terenu za zaštitna arheološka istraživanja.

**Šifra 3223** – Energija

Rashodi za energiju veći su za 40,7% zbog povećane cijene električne energije u većem dijelu godine.

**Šifra 3225** – Sitni inventar i auto gume

Povećanje od 95,5% odnosi se na nabavu novih auto guma za službeno vozilo te za nabavu svjetlomjera za gostujuću izložbu.

**Šifra 323** – Rashodi za usluge

Smanjeni su za 31,7% u odnosu na prethodno izvještajno razdoblje, a smanjenje se najvećim dijelom odnosi na usluge telefona, pošte i prijevoza zbog smanjene potrebe za angažmanom prijevoznika za gostovanja izložbi; usluge tekućeg i investicijskog održavanja zbog servisa klimatizacijskog sustava, čišćenja oluka na krovištu, konzervatorsko-restauratorskih radova na palači Rossini te sanacije plafona i zidova oštećenih vlagom provedenih u prethodnom izvještajnom razdoblju; intelektualne i osobne usluge zbog smanjenog angažmana vanjskih suradnika, u okviru odobrenih sredstava u financijskom planu.

**Šifra 3233** - Usluge promidžbe i informiranja

Niže su za 85,5% zbog prošlogodišnjih radijskih usluga te reklame za kampanju arheološkog lokaliteta Goriš – Mukoše.

**Šifra – 3239** – Ostale usluge

Niže su za 27,1% zbog prošlogodišnjeg obveznog ispitivanja radnog okoliša koji se provodi svake dvije godine te zbog snimanja i live stream-a stručnog znanstvenog skupa 30. obljetnica Rujanskog rata.

**Šifra 324** – Naknade troškova osobama izvan radnog odnosa

Niže su za 27% zbog smanjenog broja gostujućih izložbe, promocija knjiga i organiziranih predavanja u Muzeju.

**Šifra 329** – Ostali nespomenuti rashodi poslovanja

Smanjenje za 6,3% najvećim dijelom obuhvaća prestanak obveze plaćanja novčane naknade poslodavca zbog nezapošljavanja osoba s invaliditetom.

**Šifra 342** – Kamate za primljene kredite i zajmove

Smanjenje rashoda za 55,5% odnosi se na kamate za leasing za kupnju službenog vozila koje su niže u zadnjoj godini otplate financijskog leasinga.

**Šifra 3433** – Zatezne kamate

Povećanje od 930,3% odnosi se na zatezne kamate iz poslovnih odnosa zbog kašnjenja u podmirivanju obveza prema rokovima dospijeća.

**Šifra 4** – Rashodi za nabavu nefinancijske imovine

Smanjenje od 12,2% najvećim dijelom odnosi se na rashode za nabavu uredske opreme i namještaja, uređaja, strojeva i opreme za ostale namjene te na nematerijalnu proizvedenu imovinu.

U prošlom izvještajnom razdoblju nabavljen je kotao za lož ulje, dva računala i tri uredske stolice, te su evidentirani rashodi za Idejni projekt palače Rossini.

**Šifra 426 –** Ulaganja u računalne programe

U prethodnom izvještajnom razdoblju nismo imali ulaganja u računalne programe. U tekućem izvještajnom razdoblju smo nadogradili program za Modul uredskog poslovanja prema zakonskoj obvezi uvođenja istog.

**Šifra Y006 – Manjak prihoda i primitaka raspoloživ u sljedećem razdoblju**

Odstupanje od prethodnog izvještajnog razdoblja iznosi 4,6%, a ukupni manjak se najvećim dijelom odnosi na neplaćene dospjele obveze izvještajnog razdoblja.

1. **BILJEŠKE UZ BILANCU**

**Šifra 022 i 02922** – Postrojenja i oprema

U odnosu na prethodno izvještajno razdoblje rashodi za nabavu postrojenja i opreme niži su za 50,1%.

U prethodnom izvještajnom razdoblju nabavljen je kotao za lož ulje, dva računala i tri uredske stolice, te su evidentirani rashodi za Idejni projekt palače Rossini. Također je u izvještajnom razdoblju ispravak vrijednosti viši od ispravka vrijednosti prethodnog razdoblja.

**Šifra**  **023 i 02923** **–** Prijevozna sredstva

Smanjenje vrijednosti prijevoznih sredstava za 85,7% odnosi se na ispravak vrijednosti službenog vozila nabavljenog prije 5 godina, na financijski leasing.

**Šifra 0262** – Ulaganja u računalne programe

Povećanje vrijednosti iznosi 65,4%, a odnosi se na nadogradnju programa riznice za Modul uredskog poslovanja prema zakonskoj obvezi uvođenja istog.

**Šifra 052** – Postrojenja i oprema u pripremi

Povećanje od 97% odnosi se na dodatno ulaganje u opremu Stalnog postava.

**Šifra 1 – Financijska imovina**

Smanjenje od 55,6% obuhvaća niža potraživanja od zaposlenih za bolovanje na teret HZZO-a te za potraživanja za prihode poslovanja.

**Šifra 167** -Potraživanja proračunskih korisnika za sredstva uplaćena u nadležni proračun i za prihode od HZZO-a na temelju ugovornih obveza

Bilježi se smanjenje od 82,3%.

U prethodnom izvještajnom razdoblju sredstva uplaćena od Ministarstva kulture i medija za program Stalni postav potrošena su u tekućem izvještajnom razdoblju, plaćanjem dobavljačima.

**Šifra 193** – Kontinuirani rashodi budućih razdoblja

Povećanje od 10,1% odnosi se na kontinuirane rashode za zaposlene za plaću za prosinac 2022., zbog povećane osnovice za obračun plaće te za električnu energiju za prosinac 2022.

**Šifra 2** **– Obveze**

Bilježi se smanjenje za 44%.

Šifra 232 - u tekućem razdoblju materijalni rashodi su niži u odnosu na prethodno izvještajno razdoblje te su neplaćene obveze na kraju izvještajnog razdoblja niže za 36,2%.

Šifra 234 - obveze za zatezne kamate su u prethodnom izvještajnom razdoblju bile podmirene, a na kraju tekućeg izvještajnog razdoblja odnose se na zatezne kamate prema ulaznim računima za električnu energiju.

Šifra 239 - na ostalim tekućim obvezama bilježi se povećanje od 92,9%, a odnosi se na obveze za uplaćeno jamstvo za Stalni postav.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| UPLAĆENA JAMSTVA | |  |  |  |  |  |  |  |
| 1. | 29.12.2021. | PRIMLJENO JAMSTVO | 18.468,50 | SISTEM D.O.O. | Otklanjanje nedostataka u jamstvenom roku za "Stalni postav" | NEMA (Ur. Br. 150-1/3-21) | 14.12.2023. | Nabava vitrina za "Stalni postav" |
| 2. | 21.12.2022. | PRIMLJENO JAMSTVO | 17.838,00 | SISTEM D.O.O. | Otklanjanje nedostataka u jamstvenom roku za "Stalni postav" | NEMA | 20.12.2024. | Nabava vitrina za "Stalni postav" II. faza |

Šifra 24 - obveze za nabavu nefinancijske imovine smanjile su se za 91,7% jer su se obveze za dodatna ulaganja na Stalnom postavu podmirile u tekućem izvještajnom razdoblju.

Šifra 26 – obveza za kredite i zajmove je niža za 79,7% zbog skorog isteka otplate financijskog leasinga.

**Šifra 9222** **– Manjak prihoda**

Bilježi se povećanje od 4,6%.

Manjak prihoda sastoji se od manjka prihoda poslovanja koji je niži za 8,6% te od manjka prihoda od nefinancijske imovine koji je viši za 143,1%. Manjak prihoda od nefinancijske imovine najvećim dijelom odnosi se na neplaćene obveze iz općih prihoda i primitaka. Iz vlastitih prihoda i iz ostalih pomoći bilježi se manjak za koje nije bilo moguće provesti obveznu korekciju te će se manjak prebiti iz tekućeg viška navedenih izvora temeljem Odluke o raspodjeli rezultata.

Prikaz rezultata poslovanja prema izvorima financiranja:

|  |  |  |
| --- | --- | --- |
| **9222** | **Manjak prihoda** | **-231.058,25** |
| **92221** | **Manjak prihoda poslovanja** | **-184.395,31** |
| 11 | Opći prihodi i primici | -202.386.31 |
| 23 | Ostale pomoći | 839,00 |
| 71 | Vlastiti prihodi | 17.152,00 |
| **92222** | **Manjak prihoda od nefinancijske imovine** | **-46.662,94** |
| 11 | Opći prihodi i primici | -28.671,94 |
| 23 | Ostale pomoći | -839,00 |
| 71 | Vlastiti prihodi | -17.152,00 |

**AOP 253** **– Izvanbilančni zapisi**

Popis ugovornih odnosa koji uz ispunjenje određenih uvjeta mogu postati imovina:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Red.br.** | **DATUM JAMSTVA** | **INSTRUMENT OSIGURANJA** | **IZNOS PRIMLJENOG JAMSTVA** | **DAVATELJ JAMSTVA** | **NAMJENA** | **BROJ UGOVORA** | **ROK VAŽENJA** | **PREDMET UGOVORA** |
| 1. | 13.05.2013. | ZADUŽNICA OV-4382/13 | 100.000 | U.O. MOCA | Zakupnina | NEMA (Ur. Br. 89-1/20) | NEMA (Najmanje do 01.06.2023.) | Zakup poslovnog prostora |
| 2. | 23.12.2021. | BANKOVNA GARANCIJA 5402267272 | 19.618 | RANDOM D.O.O. | Otklanjanje nedostataka u jamstvenom roku za "Stalni postav" | NEMA (Ur. Br. 150-1/3-21) | 22.12.2023. | Isporuka rasvjete za "Stalni postav" |
| 3. | 23.12.2022. | ZADUŽNICA OV-7653/2022 | 15.835 | ELEKTRO TONI d.o.o. | Otklanjanje nedostataka u jamstvenom roku za "Stalni postav" | NEMA | 22.12.2024. | Isporuka rasvjete za "Stalni postav" - II. Faza |

**Muzej nema sudskih sporova u tijeku.**

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Šifra 082 – Službe kulture**

Rashodi prema funkcijskoj klasifikaciji su ostali na razini prethodnog izvještajnog razdoblja.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Muzej nije imao promjena u vrijednosti i obujmu imovine i obveza preko podskupine 915.

1. **BILJEŠKE UZ IZVJEŠTAJ O OBVEZAMA – OBRAZAC OBVEZE**

**Šifra V001 – Stanje obveza 01. siječnja 2022. godine**

Stanje obveza na početku izvještajnog razdoblja je veće za 78,5% u odnosu na stanje obveza na kraju izvještajnog razdoblja. Smanjenje obveza na kraju izvještajnog razdoblje najvećim dijelom odnosi se na neplaćene obveze za Stalni postav do kraja prethodnog izvještajnog razdoblja.

**Šifra V006** **– Stanje obveza na kraju izvještajnog razdoblja**

Stanje nepodmirenih obveza iznosi **536.402,55 kn**.

Nepodmirene obveze sastoje se od obveza za rashode poslovanja, obveza za nabavu nefinancijske imovine te obveza za financijsku imovinu.

Rok prekoračenja dospjelih obveza iznosi **1 do 60 dana**.

**Šifra V007 – Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 85.221,06 kn.

Plaćanje obveza provodi se u Riznici Grada Šibenika, a dinamika plaćanja obveza ovisi o dinamici naplate prihoda Grada Šibenika.

**Šifra V008 – Međusobne obveze subjekata općeg proračuna**

Stanje dospjelih obveza na kraju izvještajnog razdoblja iznosi 193,52 kn i odnosi se na obvezu za povrat u proračun naknade za bolovanje za koje je sredstva osigurao nadležni proračun, a refundirat će HZZO.

**Šifra V009 – Stanje nedospjelih obveza na kraju izvještajnog razdoblja**

Od ukupnog iznosa nepomirenih obveza, **451.181,49 kn** odnosi se na nedospjele obveze.

Nepodmirene nedospjele obveze sastoje se od obveza za rashode poslovanja koje se odnose na kontinuirane rashode budućih razdoblja, obveza za nabavu nefinancijske imovine nabavljenu na kraju izvještajnog razdoblja te obveza za financijsku imovinu za otplatu financijskog leasinga za kupnju službenog vozila.

|  |  |
| --- | --- |
| Mjesto: | Šibenik |
| Datum: | 31. siječnja 2023. |
| Osoba za kontaktiranje: | Marina Filipović-Grčić |
| E-mail za kontakt: | [marinafg@muzej-sibenik.hr](mailto:marinafg@muzej-sibenik.hr) |
| Odgovorna osoba: | Željko Krnčević |

|  |  |  |
| --- | --- | --- |
|  |  | **Zakonski predstavnik:** |
|  |  | **mr. sc. Željko Krnčević** |
|  |  |  |
|  |  |  |
|  | **M. P.** |  |